দলনেত্রী বারবার হুশিয়ারি দিলেও যে সেভাবে কাজ হয়নি তা কিন্তু পরিষ্কার এই ঘটনায়। ফের তোলাবাজির অভিযোগে নিউটাউন থেকে গ্রেফতার করা হল দু'জনকে। তাদের সঙ্গে শাসকদলের যোগ রয়েছে বলে অভিযোগ। এলাকার আদর্শপল্লি থেকে গ্রেফতার করা হয় ভোলা ও অশোক নামে ওই দুই তোলাবাজকে। 
 ওয়েব ডেস্ক : দলনেত্রী বারবার হুশিয়ারি দিলেও যে সেভাবে কাজ হয়নি তা কিন্তু পরিষ্কার এই ঘটনায়। ফের তোলাবাজির অভিযোগে নিউটাউন থেকে গ্রেফতার করা হল দু'জনকে। তাদের সঙ্গে শাসকদলের যোগ রয়েছে বলে অভিযোগ। এলাকার আদর্শপল্লি থেকে গ্রেফতার করা হয় ভোলা ও অশোক নামে ওই দুই তোলাবাজকে।  গত ২০ সেপ্টেম্বর তোলাবাজির অভিযোগে ছ'জনকে গ্রেফতার করা হয়। তাদের জিজ্ঞাসাবাদ করে এই দু'জনকে আজ গ্রেফতার করা হয়েছে। পুলিস জানিয়েছে এর আগেও একাধিকবার তোলাবাজির অভিযোগে ধরা পড়েছে এই দুই দুষ্কৃতী। ঘটনার তদন্তে নেমেছে পুলিস। খতিয়ে দেখা হচ্ছে এলাকায় আরও কেউ এই ঘটনায় জড়িত রয়েছে কিনা।